Avviż Legali Importanti

|

52006PC0273

Proposta għal deċiżjoni tal-Kunsill li temenda d-Deċiżjoni 90/424/KEE dwar in-nefqa fil-kamp veterinarju  /* KUMM/2006/0273 finali - CNS 2006/0098 */

	[pic] | KUMMISSJONI TAL-KOMUNITAJIET EWROPEJ |Brussel 6.6.2006KUMM(2006) 273 finali2006/0098 (CNS)Proposta għalDEĊIŻJONI TAL-KUNSILLli temenda d-Deċiżjoni 90/424/KEE dwar in-nefqa fil-kamp veterinarju(preżentata mill-Kummissjoni)MEMORANDUM TA’ SPJEGAZZJONI1. Ir-raġunijiet u l-għanijiet tal-propostaMa hemmx il-ħsieb ta’ tibdil tal-politika ta’ qerda, kontroll u monitoraġġ tal-mard ta’ l-annimali u ż-żoonożi permezz ta’ din il-proposta. Permezz tal-proposta preżenti, il-Kummissjoni bi ħsiebha taġġorna wħud mill-istrumenti li jakkumpanjaw il-politika Komunitarja dwar saħħet l-annimali billi :-  temenda l-proċeduri attwali li jirregolaw il-kontribuzzjoni Komunitarja lejn l-iffinanzjar tal-programmi nazzjonali għall-monitoraġġ tal-qerda u l-kontroll tal-mard ta’ l-annimali kif imbassra fl-Artikolu 24 tad-Deċiżjoni 90/424/KEE[1] tas-26 ta’ Ġunju 1990 dwar in-nefqa fil-kamp veterinarju,-  tintroduċi l-possibbiltà għall-Komunità li tapprova u tiffinanzja l-qerda multiannwali, programmi ta’ kontroll u ta’ monitoraġġ għall-mard ta’ l-annimali u ż-żoonożi,-  taġġorna l-ambitu tal-miżuri tal-finanzjament eżistenti li huma mmirati lejn it-tisħiħ tal-politika ta’ l-informazzjoni dwar saħħet l-annimali u s-sigurtà ta’ l-ikel fil-prodotti li joriġinaw mill-annimali u l-użu tas-sistemi kompjuterizzati veterinarji integrati (TRACES).Il-proposta mehmuża ma' l-emenda tad-Deċiżjoni 90/424/KEE hija għalhekk limitata għal tliet materji speċifiċi li għandhom bżonn jiġu aġġornati mingħajr dewmien sabiex il-Kummissjoni u l-Istati Membri jkunu jistgħu jġibu fis-seħħ b’mezz effiċjenti l-ħidmiet rispettivi tagħhom fir-rigward ta':-  l-emendi fl-Artikolu 24 tad-Deċiżjoni sabiex ikun jista' jseħħ l-iffinanzjar tal-qerda multiannwali, il-programmi ta’ kontroll u monitoraġġ għall-mard ta’ l-annimali u ż-żoonożi , u s-semplifikazzjoni tal-proċeduri tal-finanzjament u tal-proċeduri ta’ l-approvazzjoni tal-programmi,-  l-aġġornament ta' l-Artikolu 37a tad-Deċiżjoni sabiex jitqies il-fatt li s-sistema ANIMO ġiet aġġustata teknikament u ġiet integrata fis-sistema veterinarja integrata kompjuterizzata (IT) il-ġdida TRACES (sistema għall-monitoraġġ tal-moviment ta’ l-annimali u l-monitoraġġ ta’ l-importazzjonijiet lejn l-UE),-  l-emendi fl-Artikolu 16 tad-Deċiżjoni mmirati lejn l-estensjoni ta’ l-ambitu tal-politika ta’ l-informazzjoni dwar il-protezzjoni ta’ l-annimali sabiex jinkludu l-aspetti tas-saħħa ta’ l-annimali u s-sigurtà ta’ l-annimali fil-prodotti li joriġinaw mill-annimali.1.1. Kuntest ġenerali għall-proposta ta’ qerda multiannwali, il-programmi ta’ kontroll u monitoraġġ għall-mard ta' l-annimali u ż-żoonożiL-Artikolu 24 tad-Deċiżjoni tal-Kunsill 90/424/KEE jistipola li l-Istati Membri jistgħu jirċievu kontribuzzjoni finanzjarja mill-Komunità għall-programmi tagħhom għall-qerda, kontroll u monitoraġġ tal-mard ta’ l-annimali. L-Artikolu 29 jipprovdi għall-iffinanzjar tal-programmi ta’ monitoraġġ u kontroll għaż-żoonożi skond l-istess proċedura stipolata fl-Artikolu 24. Fiż-żewġ każijiet, minkejja li l-Istati Membri huma intitolati li jressqu programmi li jieħdu iktar żmien minn sena, il-Kummissjoni ma tistax tapprova l-iffinanzjar ta’ tali programmi għal iktar minn sena waħda.L-approvazzjoni u l-appoġġ finanzjarju mill-Komunità għall-programmi li jissemmew hawn fuq tingħata bħalissa skond il-proċedura tal-komitoloġija kull sena lill-programmi mressqa mill-Istati Membri sal-31 ta’ Mejju ta’ kull sena.Lista ta’ 23 marda endemika ta’ l-annimali u 8 żoonożi jew mardiet epiżootiċi li għalihom jista’ jingħata l-appoġġ Komunitarju hija stipolata fl-anness tad-Deċiżjoni tal-Kunsill 90/424/KEE.1.2. Il-kuntest ġenerali għall-proposta dwar sistema veterinarja integrata kompjuterizzata TRACESBħalissa, l-Artikolu 37 tad-Deċiżjoni tal-Kunsill 90/424/KEE jipprevedi għal assistenza finanzjarja Komunitarja għall-kompjuterizzazzjoni tal-proċeduri veterinarji ta’ l-importazzjoni. Is-sistema TRACES, li tikkombina l-kummerċ u l-importazzjoni għall-annimali ħajjin u prodotti li joriġinaw mill-annimali, ingħata bidu fl-1 ta’ April 2004 u skond id-Deċiżjoni tal-Kummissjoni 2004/292/KE, is-sistema TRACES hija obbligatorja għall-Istati Membri kollha mill-1 ta’ Jannar 2005.1.3. Kuntest ġenerali għall-proposta dwar il-politika ta' l-informazzjoni dwar saħħet l-annimaliL-approċċ komprensiv u integrat propost fil- White Paper dwar is-Sigurtà ta’ l-Ikel[2] huwa mmirat sabiex jipprovdi qafas iktar koerenti u komprensiv tal-politika tas-sigurtà ta’ l-ikel u jaċċerta livell ogħla ta’ trasparenza.Il-ġbir u t-tixrid ta’ l-informazzjoni huma passi neċessarji għal żvilupp aħjar u implimentazzjoni tal-leġiżlazzjoni. Hemm ħtieġa ta’ identifikazzjoni u faċilitazzjoni ta’ l-użu tal-leġiżlazzjoni rilevanti fill-Komunità fil-kamp wiesa' tas-saħħa ta’ l-annimali u tas-sigurtà ta’ l-ikel. Dan ikun ukoll ta’ appoġġ għall-attività tal-Kummissjoni u ta’ l-Istati Membri fil-kuntest internazzjonali billi tissaħħaħ il-konoxxenza tal-leġiżlazzjoni tagħna u t-trasparenza mal-partenarjati kummerċjali tagħna u speċjalment mal-pajjiżi kandidati.Fil-preżent, l-Artikolu 16 jippreskrivi għall-kontribuzzjoni finanzjarja lejn l-istabbiliment ta’ politika informattiva fil-kamp tal-protezzjoni ta’ l-annimali. L-armonizzazzjoni tar-rekwiżiti li jikkonċernaw is-saħħa ta’ l-annimali u t-tisħiħ tal-politika ta' l-informazzjoni dwar saħħet l-annimali u s-sigurtà ta' l-ikel fil-prodott li joriġina mill-annimali jista' jinkiseb iktar faċilment permezz tal-ħolqien ta' strumenti informatiċi inklużi databases li jiġbru, jaħżnu u jxerrdu kull informazzjoni neċessarja.2. Konsistenza ma’ oqsma ta’ politika oħraIl-Kummissjoni bdiet ukoll proċess ta' valutazzjoni għall-Politika Komunitarja kollha kemm hi dwar is-Saħħa ta' l-Annimali, li se tinkludi mistoqsijiet dwar ir-relazzjoni bejn l-effikaċja u l-infiq ta' l-istrumenti finanzjarji attwali użati għas-sorveljanza, il-kontroll u l-qerda tal-mard ta' l-annimali, kif ukoll mistoqsijiet dwar il-modi li bihom il-produtturi jistgħu jitħeġġu jieħdu l-miżuri kollha xierqa. Ir-riżultat ta' din il-valutazzjoni ser ikun is-sies għal proposti li jistgħu jsiru dwar alternattivi għall-mod attwali kif qed jingħata l-appoġġ finanzjarju Komunitarju lill-Istati Membri.It-tħassib li wassal il-Kummissjoni sabiex twettaq valutazzjoni tal-Politika Komunitarja dwar is-Saħħa ta’ l-Annimali ġew ikkunsidrati b’mod sħiħ fil-proposti dwar il-programmi multiannwali, TRACES u l-politika ta’ l-informazzjoni dwar saħħet l-annimali u s-sigurtà ta’ l-ikel.3. Ġustifikazzjoni u riżultati mistennija3.1. Ir-riżultati mistennija tal-proposta dwar programmi multiannwaliIl-proposta preżenti hija mmirata biex tippermetti l-approvazzjoni u l-iffinanzjar tal-programmi multiannwali tal-Kummissjoni.Proċeduri ta’ approvazzjoni u ta’ finanzjament qed jiġu ssemplifikati u b’mod partikolari permezz ta’ l-eliminazzjoni ta’ wieħed minn żewġ deċiżjonijiet meħtieġa skond il-proċeduri preżenti.L-approċċ multiannwali għandu jipprovdi għall-immaniġġjar aħjar. Il-programmi multiannwali li għandhom jiġu approvati għal żmien massimu ta’ 6 snin huma finalment immirati sabiex l-għanijiet tal-programmi ta' qerda jiġu ċċarati u jsiru iktar verifikabbli u jaċċertaw l-użu effikaċi tal-fondi Komunitarji, u jtejbu t-trasparenza.Lista iqsar tal-mard għandha tikkontribwixxi għall-prijoritizzazzjoni iktar effikaċi. Sabiex tkun tista’ tiggarantixxi riżultati iktar effikaċji fil-politika Komunitarja ta’ qerda, kontroll u monitoraġġ b’mod trasparenti kif ukoll effiċjenti u effikaċi huwa meħtieġ li jiġu definiti aħjar il-prijoritajiet. Il-lista l-ġdida, li tirrifletti l-prijoritajiet Komunitarji, saret skond l-impatt tal-marda fuq is-saħħa pubblika u skond l-impatt fuq il-kummerċ internazzjonali u intra-Komunitarju.Sabiex ikunu aċċertati l-konsistenza u l-effiċjenza, jidher xieraq li jingħaqdu flimkien il-listi tal-mard u taż-żoonożi u tiġi prevista l-istess proċedura għall-għoti ta' kontribuzzjoni finanzjarja Komunitarja.It-tfassil ta’ lista iqsar ta’ mard għandu jwassal għall-prijoritizzazzjoni ta’ l-azzjonijiet li jibbenefikaw mill-appoġġ finanzjarju Komunitarju sabiex ikun garantit li l-fondi Komunitarji jintużaw b’mod iktar effikaċi u effiċjenti. Kofinanzjament jista’ jingħata, fil-limitu baġitarju Komunitarju, jekk il-prijoritajiet ta’ l-Istati Membri jaqblu mal-prijoritajiet Komunitarji u fejn il-programmi ta’ l-Istati Membri individwali jkunu konsistenti, jekk dan huwa xieraq, mal-programmi li qed jiġu ffinanzjati fi Stati Membri oħrajn.3.2. Ir-riżultati mistennija għall-proposta dwar sistema veterinarja integrata kompjuterizzata (IT) (TRACES)L-Artikolu 37a tad-Deċiżjoni tal-Kunsill 90/424/KEE jippreskrivi għal assistenza finanzjarja Komunitarja għall-kompjuterizzazzjoni tal-proċerduri veterinarji rigward l-importazzjoni kif inhu stabbilit fid-Deċiżjoni 92/438/KEE (il-proġett Shift ). Shift , u l-istrument kompjuterizzat korrispondenti li jagħqad l-awtoritajiet veterinarji ( Animo ) li ngħata bidu mid-Deċiżjoni tal-Kummissjoni 91/398/KEE ġew sostitwiti mis-sistema integrata Traces .Proposta huwa mmirat li jaġġorna l-kliem ta’ l-Artikolu 37a sabiex jittieħed kont ta' l-iżviluppi li jissemmew hawn fuq u sabiex jipprovdu espliċitament għall-finanzjament ta' l-istruttura ospitanti u tal-manutanzjoni tas-sistema integrata.3.3. Riżultati mistennija tal-proposta dwar il-politika ta’ l-informazzjoni dwar is-saħħa ta’ l-annimali u s-sigurtà ta’ l-ikel fil-prodotti li joriġinaw mill-annimaliL-approċċ komprensiv u integrat propost fil- White Paper dwar is-Sigurtà ta’ l-Ikel[3] huwa mmirat sabiex jipprovdi qafas iktar koerenti u komprensiv tal-politika tas-sigurtà ta’ l-ikel u jaċċerta livell ogħla ta’ trasparenza.Fil-qasam wiesa' tas-saħħa ta’ l-annimali u tas-sigurtà fl-ikel, il-ġbir ta’ l-informazzjoni huwa meħtieġ sabiex jippermetti żvilupp u implimentazzjoni aħjar tal-leġiżlazzjoni. It-tisħiħ fil-ġbir u t-tixrid ta’ l-informazzjoni jkunu wkoll ta’ appoġġ għall-attività tal-Kummissjoni u ta’ l-Istati Membri fil-fora internazzjonali billi tissaħħaħ il-konoxxenza tal-leġiżlazzjoni tagħna u t-trasparenza mal-partenarjati kummerċjali tagħna u speċjalment mal-pajjiżi kandidati.Fil-preżent, l-Artikolu 16 tad-Deċiżjoni jippreskrivi għall-kontribuzzjoni finanzjarja għat-twaqqif ta’ politika informattiva fil-qasam tal-protezzjoni ta’ l-annimali.L-abbozz tal-proposta jimmira lejn l-estensjoni fl-ambitu ta’ dawn id-dispożizzjonijiet għall-aspetti kollha tas-saħħa ta’ l-annimali u s-sigurtà fl-ikel fil-prodotti li joriġinaw mill-annimali.4. Konsultazzjoni mal-partijiet interessati u l-valutazzjoni ta’ l-impatt4.1. Il-konsultazzjoni mal-partijiet interessatiIl-programmazzjoni multiannwali ġie diskuss ma’ l-Istati Membri f’bosta gruppi ta’ ħidma u b’mod partikolari f’laqgħa ta’ l-Ogħla Uffiċjali Veterinarji li saret fit-22 ta’ Settembru 2004. Ġie konkluż li l-approċċ multiannwali għall-programmi ta’ qerda, kontroll u monitoraġġ tal-mard ta’ l-annimali u taż-żoonożi għandu jaċċerta riżultati iktar effiċjenti u effikaċji. L-approċċ multiannwali lejn il-programmi ta’ qerda, kontroll u monitoraġġ tal-mard ta’ l-annimali u taż-żoonożi għandu jipprovdi għall-immaniġġjar aħjar.Għal dak li għandu x'jaqsam mas-sistema TRACES, ir-Riżoluzzjoni tal-Parlament Ewropew A5-0396/2000, adottata b’reazzjoni għar-Rapport Speċjali Nru 1/2000[4] tal-Qorti ta’ l-Awdituri dwar it-tfaqqigħ tad-deni klassiku tal-ħnieżer fl-1997/98, talab li l-Animo (sistema ta’ netwerk kompjuterizzata li tagħqad flimkien l-awtoritajiet veterinarji) ikun immaġġjat u żviluppat taħt il-kontroll sħiħ tal-Kummissjoni u li l-emendi jsiru skond l-osservazzjonijiet tal-Qorti. Barra minn hekk, il-punt 123 tar-rapport tal-Parlament EwropewA5-0405/2002 dwar miżuri biex tiġi kontrollata l-marda ta' l-ilsien u d-dwiefer fl-Unjoni Ewropea fl-2001 u miżuri futuri biex jipprevjenu u jikkontrollaw il-mard fl-annimali fl-Unjoni Ewropea jistipula li l-Kummissjoni għandha, mingħajr dewmien, tieħu miżuri biex ittejjeb is-sistema eżistenti għall-monitoraġġ tal-moviment ta' annimali ħajjin ġewwa l-UE (is-sistema Animo). Minbarra dan, is-sistema għall-monitoraġġ ta' l-importazzjonijiet fl-UE (is-sistema Shift) għandha tiġi introdotta fil-futur qrib.4.2. Il-ġbir u l-użu ta' l-għarfien espertGħall-programmi ta’ qerda, kontroll u monitoraġġ multiannwali: saret riflessjoni dwar il-mod ta’ titjib ta’ l-immaniġġjar ta’ dawn il-programmi tul dawn l-aħħar snin, mingħajr preġudizzju għall-valutazzjoni tal-Politika Komunitarja dwar is-Saħħa ta’ l-Annimali li tissemma hawn fuq. Tul din il-ħidma tqiset ukoll l-esperjenza miksuba permezz ta’ l-istabbiliment ta’ Task Force għall-monitoraġġ tal-qerda tal-mard fl-Istati Membri stabbiliti skond l-azzjoni 29 tal- White Paper dwar is-Sigurtà ta’ l-Ikel.4.3. Valutazzjoni ta’ l-impattIl-proposta mhux ser tirriżulta f’impatti ekonomiċi, ambjentali u/jew soċjali sostanzjali fuq settur speċifiku jew fuq bosta setturi, u mhux ser ikollha impatt sinifikanti fuq il-partijiet ewlenin interessati. il-proposta ma tirrappreżentax riforma politika iżda aġġornament tad-dispożizzjonijiet eżistenti f’dan il-qasam immirati għall-użu aħjar tar-riżorsi disponibbli.Il-bidliet tekniċi żgħar fil-proposta għandhom jaffettwaw biss lill-Awtoritajiet kompetenti u lill-amministrazzjonijiet oħrajn li għandhom jibbenefikaw mis-semplifikazzjoni ġenerali tal-proċeduri eżistenti.5. L-elementi ġuridiċi tal-proposta5.1 . Il-bażi legaliIt-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu.5.2. Il-prinċipji tas-sussidjarjetà u tal-proporzjonalitàIl-miżuri dwar saħħet l-annimali stipulati f'din il-proposta jaqgħu taħt il-kompetenza tal-Komunità. Aktar minn hekk, l-armonizzazzjoni tar-rekwiżiti essenzjali li jikkonċernaw il-protezzjoni tas-saħħa pubblika u s-saħħa ta’ l-annimali huma f’konformità mal-prinċipji tas-sussidjarjetà.Il-modifiki proposti huma limitati għal dak li huwa essenzjali għall-implimentazzjoni ta’ l-aġġornament meħtieġ tad-dispożizzjonijiet eżistenti. Ir-rekwiżiti ta’ rappurtar imposti fuq l-Istati Membri mill-proposti ġodda fil-kitba ta’ l-Artikolu 24 ma jimplikawx ebda xogħol żejjed għall-Istati Membri. Tali rekwiżiti ta’ rappurtar huma f’kull każ meħtieġa sabiex il-Kummissjoni tkun tista’ tissorvelja l-implimentazzjoni korretta tal-programmi li jibbenefikaw mill-finanzjament Komunitarju u biex taċċerta li d-dispożizzjonijiet adottati mill-Istati Membri għall-implimentazzjoni ta’ dawn il-miżuri għandhomx jikkontribwixxu għar-riżultati ta’ dawn il-programmi.5.3. Għażla ta’ l-istrumentiL-istrument propost huwa d- Deċiżjoni . Din il-proposta għandha x'taqsam ma' emendi għal dispożizzjonijiet eżistenti dwar in-nefqa fil-qasam veterinarju li huma stipulati f'Deċiżjoni tal-Kunsill. L-istrument ġuridiku magħżul biex jemenda dawn id-dispożizzjonijiet huwa għalhekk Deċiżjoni tal-Kunsill oħra.6. Implikazzjonijiet fuq il-Baġit6.1. Implikazzjonijiet fuq il-baġit għall-proposta tal-qerda multiannwali, il-programmi ta’ kontroll u monitoraġġ għall-mard u ż-żoonożi ta' l-annimaliIl-bidliet previsti mhux probabbli li jinkludu spejjeż żejda għall-Istati Membri u għall-baġit Komunitarju.6.2. Implikazzjonijiet fuq l-baġit dwar il-proposta dwar is-sistema TRACESMiżura Komunitarja finanzjarja ta’ €300,000 għall-appoġġ loġistiku tas-sistema TRACES intenzjonata sabiex tkun ta’ għajnuna għall-utenti tas-sistema ġiet introdotta diġà mid-Deċiżjoni tal-Kummissjoni 2004/675/KEE[5] għal-perjodu inizjali ta' 15-il xahar.In-nefqa approssimattiva addizzjonali għall-baġit Komunitarju ta’ kull sena mill-2006 jista’ jiġi antiċipat kif ġej:-  Hosting : €500,000-  Żvilupp: €100,0006.3. Implikazzjonijiet fuq il-baġit tal-proposta dwar il-politika ta’ l-informazzjoni dwar is-saħħa ta’ l-annimali u s-sigurtà ta’ l-ikel fil-prodotti li joriġinaw mill-annimaliL-ispejjeż għall-baġit Komunitarju għandhom jiġu inklużi taħt “miżuri veterinarji oħrajn” u għandhom jinvolvu nfiq addizzjonali ta’ €200000 kull sena għall-baġit Komunitarju.7. Informazzjoni addizzjonali7.1. Ir-revoka ta' dispożizzjonijiet leġiżlattivi eżistentiL-adozzjoni tal-proposta għandha twassal għar-revoka tad-Deċiżjoni tal-Kunsill 90/638/KEE li tistipola l-kriterji Komunitarji għall-qerda u l-monitoraġġ ta’ ċertu mard ta’ annimali[6]. L-annessi tekniċi ta’ din id-Deċiżjoni jipprovdu għall-kriterji li l-programm li tressaq mill-Istati Membri lill-Kummissjoni għandu jilħaq sabiex jiġi approvat skond il-miżuri previsti fl-Artikolu 24 tad-Deċiżjoni 90/424/KEE.Dawn il-kriterji huma purament rekwiżiti tekniċi sabiex jaċċertaw li l-miżuri fil-programm ikunu effikaċji. Huwa għalhekk xieraq li jiġu stipolati skond il-proċedura tal-komitoloġija dawn il-kriterji tekniċi, kif ukoll regoli ta’ implimentazzjoni dettaljati dwar il-format tal-programmi u r-rapporti f’Deċiżjoni tal-Kummissjoni waħdanija.Dakinhar stess tad-dħul fis-seħħ tad-Deċiżjoni tal-Kunsill fil-proposta attwali, il-Kummissjoni tkun biħsiebha tadotta, skond il-proċedura tal-komitoloġija, Deċiżjoni tagħha li tistipola l-kriterji u r-rekwiżiti standard għall-kontenut tal-programmi kif ukoll ir-rekwiżiti standard ta’ rappurtar.Dan għandu jwassal għas-semplifikazzjoni tal-leġiżlazzjoni eżistenti u tnaqqis tal-piż leġiżlattiv għall-Istati Membri u għall-Kummissjoni.7.2. Żona Ekonomika EwropeaL-att propost ma jikkonċernax qasam taż-ŻEE billi huwa strument finanzjarju kopert mid-Deċiżjoni 90/424/KEE mhux inkluż fiż-ŻEE.2006/0098 (CNS)Proposta għalDEĊIŻJONI TAL-KUNSILLli temenda d-Deċiżjoni 90/424/KEE dwar in-nefqa fil-kamp veterinarjuIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolaril-Artikolu 37 tiegħu,Wara li kkunsidra l-proposta tal-Kummissjoni[7],Wara li kkunsidra l-opinjoni tal-Parlament Ewropew[8]Wara li kkunsidraw l-opinjoni tal-Kumitat Ekonomiku u Soċjali Ewropew[9]Billi:(1) Il-Komunità tikkofinanzja l-attivitajiet ta’ l-Istati Membri dwar il-qerda tal-mard ta' l-annimali u taż-żoonożi, il-kontroll u l-monitoraġġ fuq il-bażi tal-programmi annwali approvati skond ir-rekwiżiti u l-proċedura stipolata fl-Artikolu 24 tad-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju[10].(2) Reviżjoni tal-proċeduri għall-kofinanzjament Komunitarju għall-programmi ta’ qerda, kontroll u monitoraġġ tal-mard ta’ l-annimali u taż-żoonożi, bil-konsiderazzjoni b’mod partikolari ta’ l-esperjenza miksuba mix-xogħol li twettaq mit- Task Force għall-monitoraġġ tal-qerda tal-mard fl-Istati Membri stabbilit skond l-azzjoni 29 tal- White Paper dwar is-Sigurtà ta’ l-Ikel[11], uriet li approċċ multiannwali lejn dawn il-programmi u lista ġdida ta’ mard u ta’ żoonożi għandha twassal għal riżultati aħjar. Approċċ multiannwali għall-programmi ta’ qerda, kontroll u monitoraġġ tal-mard ta’ l-annimali u taż-żoonożi għandu jaċċerta riżultati iktar effiċjenti u effikaċji ta’ l-għanijiet ta’ dawk il-programmi u għandu jipprovdi għal maniġġjar iktar effikaċi u trasparenti flimkien ma' kontroll finanzjarju aħjar, b’hekk użu aħjar tal-fondi Komunitarji. Għalhekk, huwa xieraq li jiġu emendati d-dispożizzjonijiet li jirregolaw dawk il-programmi sabiex tiġi inkluża l-possibbiltà ta’ finanzjament multiannwali tal-programmi.(3) Dik ir-reviżjoni wriet li lista b’numru limitat ta’ mard ta’ l-annimali u taż-żoonożi li huma eliġibbli għall-kofinanzjament għandhom isaħħu l-effiċjenza u l-effettività tal-programmi ta’ qerda, l-kontroll u l-monitoraġġ. Il-lista ta’ mard u żoonożi li tirrifletti l-prijoritajiet Komunitarji u li l-qerda tagħhom tibbenefika mill-kontribuzzjoni finanzjarja Komunitarja għandhom jiġu stabbiliti bil-konsiderazzjoni ta’ l-impatt potenzjali ta’ tali mard u żoonożi fuq saħħet il-pubbliku u fuq il-kummerċ internazzjonali u dak intra-Komunitarju ta’ l-annimali jew il-prodotti li joriġinaw mill-annimali. Id-dispożizzjonijiet speċifiċi għall-kontroll taż-żoonożi għandhom għalhekk jiġu rrevokati.(4) Sabiex tiġi ssemplifikata l-proċedura ta’ approvazzjoni tal-programmi ta’ qerda, kontroll u monitoraġġ li tressqu mill-Istati Membri quddiem il-Kummissjoni, għandu jsir provvediment għal deċiżjoni waħdanija li tapprova l-programmi li jikkwalifikaw għal kontribuzzjoni finanzjarja Komunitarja biex jiġu sostitwiti d-deċiżjonijiet attwali meħtieġa, waħda li telenka l-programmi li jikkwalifikaw għal kontribuzzjoni finanzjarja u t-tieni l-oħra dwar l-approvazzjoni tal-programmi.(5) Sabiex il-Kummissjoni tkun tista’ tissorvelja l-implimentazzjoni tal-programmi, l-Istati Membri għandhom jirrappurtaw regolarment lill-Kummissjoni dwar l-attivitajiet li jkunu saru, dwar ir-riżultati miksuba u l-infiq li sar.(6) Id-Deċiżjoni tal-Kunsill 90/638/KEE tas-27 ta' Novembru 1990 li tistipola l-kriterji Komunitarji għall-qerda u s-sorveljanza ta' ċertu mard ta' annimali[12] tistipola r-rekwiżiti tekniċi u informattivi għall-programmi ta’ qerda, kontroll u monitoraġġ li għalihom huwa mitlub finanzjament Komunitarju. Dawk ir-rekwiżiti u informazzjoni tekniċi għandhom jiġu aġġornati u aġġustati b'mod regolari u fil-ħin sabiex jaqblu mal-progress xjentifiku u r-rispons mill-esperjenza fl-implimentazzjoni tal-programmi. Huwa għalhekk xieraq li l-Kummissjoni tkun tista’ tadotta, u taġġorna fejn xieraq, dawk il-kriterji tekniċi. Id-Direttiva tal-Kunisll 90/638/KEE għandha tiġi rrevokata kif jixraq.(7) Id-Deċiżjoni tal-Kummissjoni 2004/292/KE tat-30 ta’ Marzu 2004 dwar l-introduzzjoni tas-sistema TRACES u li temenda d-Deċiżjoni 92/486/KEE[13] tistabbilixxi l-integrazzjoni tas-sistemi kompjuterizzati li kienu jeżistu qabel ( Animo u Shift ) f’sistema ġdida. Huwa għalhekk xieraq li jiqiesu l-iżviluppi tekniċi miksuba fil-kompjuterizzazzjoni tal-proċeduri veterinarji u ssir u jiġu provduti r-riżorsi meħtieġa ta’ hosting , maniġġjar u manutenzjoni tas-sistemi veterinarji integrati kompjuterizzati.(8) L-attivitajiet ta’ ġbir ta’ l-informazzjoni huma meħtieġa sabiex jippermettu żvilupp aħjar u implimentazzjoni aħjar tal-leġiżlazzjoni fil-qasam tas-saħħa ta’ l-annimali u tas-sigurtà ta’ l-ikel. Aktar minn hekk, hemm ħtieġa urġenti ta’ tixrid fuq skala Komunitarja, b-aktar mod wiesa’, ta’ informazzjoni fir-rigward tas-saħħa ta' l-annimali u tal-leġislazzjoni tas-sigurtà ta' l-ikel. Huwa għalhekk mixtieq li jiġi estiż l-ambitu tad-Deċiżjoni 90/424/KEE sabiex ikun inkluż il-finanzjament tal-politika ta’ informazzjoni fil-qasam tal-protezzjoni ta’ l-annimali u tas-saħħa ta’ l-annimali u ta’ l-ikel fil-prodotti li joriġinaw mill-annimali.(9) Id-Deċiżjoni 90/424/KE għandha għalhekk tiġi emendata kif jixraq,ADOTTA DIN ID-DEĊIŻJONI:Artikolu 1Id-Deċiżjoni 90/424/KEE hija emendata kif ġej:(1) Fl-Artikolu 1, it-tielet inċiż jinbidel b'dan li ġej:“− il-programmi għall-qerda, kontroll u monitoraġġ tal-mard ta’ l-annimali u taż-żoonożi”(2) L-Artikolu 16 jinbidel b'dan li ġej:“Artikolu 16Il-Komunità għandha tagħmel kontribuzzjoni finanzjarja għat-twaqqif ta’ politika informattiva fil-qasam tas-saħħa ta’ l-annimali, tal-benesseri ta’ l-annimali u tas-sigurtà ta’ l-ikel fil-prodotti li joriġinaw mill-annimali, inklużi:(a) l-installazzjoni u l-iżvilupp ta’ strumenti informattivi, inklużi databases xierqa:(i) il-ġbir u l-ħażna ta’ kull informazzjoni li tirrigwarda l-leġiżlazzjoni Komunitarja li tikkonċerna s-saħħa ta' l-annimali, l-benesseri ta' l-annimali u s-sigurtà tal-prodotti li joriġinaw mill-annimali;(ii) it-tixrid ta’ l-informazzjoni li tissemma fil-punt (i) lill-awtoritajiet kompetenti, lill-produtturi u lill-konsumaturi;(b) it-twettiq ta’ studji meħtieġa għat-tħejjija u l-iżvilupp tal-leġiżlazzjoni fil-qasam tal-benesseri ta’ l-annimali.”(3) It-Titolu II jiġi mibdul b'dan li ġej:“Il-programmi għall-qerda, kontroll u monitoraġġ tal-mard ta’ l-annimali u taż-żoonożi”(4) L-Artikolu 24 jinbidel b'dan li ġej:“Artikolu 241. Għandha tiġi introdotta miżura finanzjarja Komunitarja sabiex tiġi rimborżata n-nefqa mill-Istati Membri għall-finanzjament tal-programmi nazzjonali għall-qerda, kontroll u monitoraġġ tal-mard ta’ l-annimali u taż-żoonożi elenkati fl-Anness (“programmi”).Il-lista fl-Anness tista’ tiġi emendata skond il-proċedura li tissemma fl-Artikolu 41, b’mod partikolari fir-rigward tal-mard emerġenti ta’ l-annimali li huwa kawża ta’ riskju għas-saħħa ta’ l-annimali u, indirettament, għas-saħħa pubblika.2. Kull sena, sa mhux iktar tard mill-31 ta’ Marzu, l-Istati Membri għandhom iressqu lill-Kummissjoni il-programmi annwali jew multiannwali li jibdew fis-sena ta’ wara li għalihom jixtiequ jibbenefikaw minn kontribuzzjoni finanzjarja mill-Komunità.Il-programmi li jitressqu wara il-31 ta’ Marzu mhux ser ikunu eliġibbli għall-finanzjament fis-sena ta’ wara.Il-programmi li jitressqu mill-Istati Membri għandhom jilħqu l-kriterji adottati skond il-proċedura stipolata fl-Artikolu 41. Għall-programmi multiannwali, l-informazzjon meħtieġa skond il-kriterji li jissemmew f’dan is-subparagrafu għandhom jiġu pprovduti għal kull sena li jdum il-programm.3. Il-Kummissjoni tista’ titlob lil Stat Membru sabiex iressaq programm multiannwali jew jestendi d-dewmien ta’ programm annwali li jkun tressaq kif jixraq meta l-programmaazzjoni multiannwali titqies neċessarja sabiex taċċerta qerda, kontroll u monitoraġġ iktar effiċjenti u effikaċji ta’ marda partikolari, b’mod partikolari fir-rigward tar-riskji potenzjali għas-saħħa ta’ l-annimali u indirettament, għas-saħħa pubblika.4. Il-Kummissjoni għandha tivvaluta l-programmi ssottomessi kemm mil-lat veterinarju u kemm mil-lat finanzjarju mingħand l-Istati Membri.L-Istati Membri għandhom jikkomunikaw lill-Kummissjoni kull tagħrif addizzjonali li teħtieġ sabiex tagħmel l-istima tal-programm.Il-perjodu għall-ġbir ta’ l-informazzjoni kollha fir-rigward tal-programmi għandu jintemm fil-15 ta’ Settembru ta’ kull sena.5. Kull sena, sa mhux iktar tard mit-30 ta’ Novembru, ser jiġi approvat dan li ġej skond l-proċedura li tissemma fl-Artikolu 42:(a) il-programmi, fejn jixraq emendati sabiex titqies il-valutazzjoni pprovduta fil-paragarfu 4;(b) il-livell tal-kontribuzzjoni finanzjarja mill-Komunità;(c) il-limitu l-iktar għoli tal-kontribuzzjoni finanzjarja mill-Komunità;(d) kull kundizzjoni li tista’ tiġi suġġetta għaliha kull kontribuzzjoni finanzjarja Komunitarja.Il-programmi għandhom jiġu approvati għal mhux iktar minn sitt snin.6. L-emendi fil-programmi għandhom ikunu approvati bi qbil mal-proċedura li tissemma fl-Artikolu 42.7. Għal kull programm approvat l-Istati Membri għandhom iressqu r-rapporti li ġejjin lill-Kummissjoni:(a) rapporti tekniċi u finanzjarji intermedji;(b) sal-31 ta’ Marzu kull sena, rapport annwali tekniku dettaljat li jinkludi l-valutazzjoni tar-riżultati miksuba u rendikont dettaljat ta’ l-infiq tas-sena ta’ qabel.8. Applikazzjonijiet tal-pagamenti li jirrigwardaw l-infiq minn Stat Membru fir-rigward tal-programm ikkonċernat għas-sena preċedenti għandhom jitressqu quddiem il-Kummissjoni sa mhux iktar tard mill-31 ta’ Marzu.Fil-każ ta’ applikazzjonijiet għall-pagament li jaslu tard, il-kontribuzzjoni finanzjarja Komunitarja għandha titnaqqas b’25% fl-1 ta’ Mejju, b’50% fl-1 ta’ Ġunju, 75% fl-1 ta’ Lulju u b’100% fl-1 ta’ Settembru ta’ dik is-sena.Mhux iktar tard mit-30 ta’ Ottubru ta’ kull sena, il-Kummissjoni għandha tiddeċiedi dwar il-pagamenti u tqis ir-rapporti tekniċi u finanzjarji li tressqu mill-Istat Membru skond il-paragrafu 7.9. L-esperti tal-Kummissjoni jistgħu jwettqu kontrolli fuq il-post f’kooperazzjoni ma’ l-awtoritajiet kompetenti, sakemm ikun meħtieġ biex jaċċertaw l-applikazzjoni uniformi ta’ din id-Deċiżjoni skond l-Artikolu 45 tar-Regolament (KE) Nru 882/2004 tal-Parlament Ewropew u tal-Kunsill[14].Meta jwettqu dawn il-kontrolli, l-esperti tal-Kummissjoni jistgħu jkunu assistiti minn grupp ta’ esperti li jkunu ġew innominati skond il-proċedura li tissemma fl-Artikolu 41.10. Għandhom jiġu adottati regoli dettaljati għall-applikazzjoni ta' dan l-Artikolu skond il-proċedura msemmija fl-Artikolu 41.(5) L-Artikolu 26 jinbidel b'dan li ġej:“Artikolu 26L-impenji baġitarji Komunitarji għall-kofinanzjament tal-programmi għandu jsir kull sena. L-impenji tan-nefqa għall-programmi multiannwali għandhom jiġu adottati skond l-artikoli 76.3 tar-Regolament tal-Kunsill 1605/2002[15]. Għall-programmi multiannwali, l-ewwel impenn baġitarju għandu jsir wara l-approvazzjoni tagħhom. Kull impenn li jiġi wara għandu jsir mill-Kummissjoni skond id-deċiżjoni għall-għoti tal-kontribuzzjoni li tissemma fl-Artikolu 24 paragrafu 5.”(6) L-Artikoli 29, 29a, 32 u 33 huma mħassra.(7) Fl-Artikolu 37a, il-paragrafu 1 qed jinbidel b'dan li ġej:“Il-kontribuzzjoni finanzjarja Komunitarja tista’ tingħata għall-kompjuterizzazzjoni tal-proċeduri veterinarji fir-rigward ta’:(a) il-kummerċ intra-Komunitarju ġewwa u fl-importazzjonijiet ta’ annimali ħajjin u prodotti li joriġinaw mill-annimali(b) il- hosting , l-immaniġġjar u l-manutenzjoni tas-sistemi veterinarji integrati kompjuterizzati.(8) L-Anness jiġi ssostitwit mit-test fl-Anness għal din id-Deċiżjoni.Artikolu 2Id-Deċiżjoni tal-Kunsilll 90/638/KEE hija rrevokata mid-data tad-dħul fis-seħħ tad-Deċiżjoni li tistipola l-kriterji li jissemmew fit-tielet subparagrafu ta’ l-Artikolu 24(2) tad-Deċiżjoni 90/424/KEE u r-regoli dettaljati li jissemmew fl-Artikolu 24(10) ta’ dik id-Deċiżjoni.Artikolu 3Għall-programmi approvati qabel ma tidħol fis-seħħ din id-Deċiżjoni, id-dispożizzjonijet rilevanti tad-Deċiżjoni 90/424/KEE għandhom ikomplu japplikaw.Artikolu 4Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-PresidentANNESSMard ta’ l-annimali u żoonożi-  Tuberkulożi bovina-  Bruċellożi bovina-  Bruċellożi ovina u kaprina [Deni irqiq] ( B. melitensis )-  Bluetongue f'żoni endemiċi jew ta' riskju kbir-  Deni tal-ħnieżer Afrikan-  Marda vexxikulari tal-ħnieżer-  Deni klassiku tal-ħnieżer-  Nekrożi ematopojetika infettiva-  Anemija infettiva tas-salamun-  Antraċe-  Plewropolmonite ta' l-ifrat li tittieħed-  Influwenza tat-tjur-  Rabbja-  Ekinokokkożi-  Mard ta' varjetà ta' enċefalopatija sponġiformi trażmissibbli (TSE)-  Kampilobatterjożi-  Listerjożi-  Salmonellożi (salmonella żoonotika)-  Trikinellożi-  Escherichia coli li tipproduċi l-verotossini”DIKJARAZZJONI FINANZJARJA1. ISEM IL-PROPOSTA: Proposta għal Deċiżjoni tal-Kunsill li temenda d-Deċiżjoni tal-Kunsill 90/424/KEE dwar in-nefqa fil-qasam veterinarju2. IL-QAFAS ABM / EBAIl-qasam ta’ politika kkonċernat: IS-SAĦĦA U L-ĦARSIEN TAL-KONSUMATUR.Attività: IS-SIKUREZZA TA' L-IKEL, IS-SAĦĦA TA' L-ANNIMALI, IL- BENESSRI TA' L-ANNIMALI U S-SAĦĦA TA' L-ANNIMALI3. LINJI TAL-BAĠIT3.1 Linji tal-baġit( 17.0401: Programmi għall-qerda u l-monitoraġġ tal-mard ta’ l-annimali u l-monitoraġġ tal-kundizzjonijiet fiżiċi ta’ l-annimali li jistgħu jkunu ta’ riskju għas-saħħa pubblika marbut ma’ fattur estern( 17.0402: Miżuri oħra fil-qasam veterinarju, tal-benessri ta’ l-annimali u tas- saħħa pubblika3.2 Tul l-azzjoni u l-impatt finanzjarju:L-AZZJONI GĦANDHA TERMINU MIFTUĦ3.3 Karatteristiċi baġitarji ( żid ir-ringieli jekk ikun meħtieġ ) :Linja tal-baġit | It-tip tan-nefqa | Ġdid | Il-kontribuzzjoni ta’ l-EFTA | Il-kontribuzzjonijiet mill-pajjiżi applikanti | L-intestatura fil-perspettiva finanzjarja |17.0401 | Obbligatorja | Mhux differenzjata | IVA | LE | LE | Nru [1A] |17.0402 | Obbligatorja | Mhux differenzjata | IVA | LE | LE | Nru [1A] |17.0403 | Obbligatorja | Mhux differenzjata | LE | LE | LE | Nru [1A] |4. SOMMARJU TAR-RIŻORSI4.1 Riżorsi Finanzjarji4.1.1 Sommarju ta’ l-approprjazzjonijiet għall-impenji (AI) u l-approprjazzjonijiet għall-ħlasijiet (AĦ)Miljuni ta’ EUR (sat-tielet punt deċimali)It-tip ta’ nefqa | Taqsima nru. | Sena 2006 | n + 1 | n + 2 | n + 3 | n + 4 | n + 5 u wara | Total |In-nefqa operattiva |Approprjazzjonijiet għall-impenji (AI) | 8.1 | a | 0,8 | 0,8 | 0,8 | 0,8 | 0,8 | 0,8 | 4,8 |Approprjazzjonijiet għall-ħlasijiet (AĦ) | b | 0,8 | 0,8 | 0,8 | 0,8 | 0,8 | 0,8 | 4,8 |In-nefqa amministrattiva fi ħdan l-ammont ta’ referenza |L-għajnuna teknika u amministrattiva (NDA) | 8.2.4 | c | 0,0 | 0,0 | 0,0 | 0,0 | 0,0 | 0,0 | 0,0 |L-AMMONT TOTALI TA’ REFERENZA |Approprjazzjonijiet għall-impenji | A+c | 0,8 | 0,8 | 0,8 | 0,8 | 0,8 | 0,8 | 4,8 |Approprjazzjonijiet għall-ħlasijiet | B+c | 0,8 | 0,8 | 0,8 | 0,8 | 0,8 | 0,8 | 4,8 |In-nefqa amministrattiva li mhix inkluża fl-ammont ta’ referenza |Ir-riżorsi umani u n-nefqa assoċjata (NDA) | 8.2.5 | d | 0,108 | 0,108 | 0,108 | 0,108 | 0,108 | 0,108 | 0,648 |L-ispejjeż amministrattivi, barra l-ispejjeż tar-riżorsi umani u l-ispejjeż assoċjati, li mhumiex inklużi fl-ammont ta’ referenza (NDA) | 8.2.6 | e | 0,0 | 0,0 | 0,0 | 0,0 | 0,0 | 0,0 | 0,0 |It-total indikattiv tan-nefqa ta’ l-azzjoniTOTAL ta’ l-AI li jinkludi n-nefqa fuq ir-Riżorsi Umani | a+c+d+e | 0,908 | 0,908 | 0,908 | 0,908 | 0,908 | 0,908 | 5,448 |AP TOTALI li jinkludu l-ispejjeż tar-Riżorsi Umani | b+c+d+e | 0,908 | 0,908 | 0,908 | 0,908 | 0,908 | 0,908 | 5,448 |Id-dettalji dwar il-kofinanzjament – –Jekk il-proposta tinvolvi l-kofinanzjament mill-Istati Membri, jew minn korpi oħra (jekk jogħġbok speċifika liema), għandha tkun indikata stima tal-livell ta’ dan il-kofinanzjament fit-tabella ta’ hawn taħt (jistgħu jkunu miżjuda linji addizzjonali jekk huma previsti korpi differenti li jipprovdu l-kofinanzjament):Miljuni ta’ EUR (sat-tielet punt deċimali)Il-korp ta’ kofinanzjament | Sena n | n + 1 | n + 2 | n + 3 | n + 4 | n + 5 u wara | Total |…………………… | f |AI TOTALI li jinkludu l-kofinanzjament | a+c+d+e+f |4.1.2 Il-kompatibilità ma’ l-Ipprogrammar FinanzjarjuX Il-proposta hija kompatibbli ma’ l-ipprogrammar finanzjarju eżistenti.( Il-proposta sejra tinvolvi l-ipprogrammar mill-ġdid ta’ l-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali (i.e. strument ta’ flessibbiltà jew reviżjoni tal-perspettiva finanzjarja).4.1.3 L-impatt finanzjarju fuq id-DħulX Il-proposta ma għandhiex impatt finanzjarju fuq id-dħul( Il-proposta għandha impatt finanzjarju – l-effett fuq id-dħul huwa kif ġej:NB: NB:Id-dettalji u l-osservazzjonijiet kollha li jirrelataw mal-metodu tal-kalkolu ta’ l-effett fuq id-dħul għandhom jintwerew f’anness separatMiljuni ta’ EUR (sa l-ewwel punt deċimali)Qabel l-azzjoni [Sena n-1] | Is-sitwazzjoni wara l-azzjoni |In-numru totali ta’ riżorsi umani | 1 | 1 | 1 | 1 | 1 | 1 |5. IL-KARATTERISTIĊI U L-GĦANIJIET5.1 Ħtieġa li trid tintlaħaq tul medda qasira jew twila ta’ żmien għall-bidliet differenti proposti għal-leġiżlazzjoni attwali5.1.1 Programmi multiannwali ta’ qerdaIl-bidla minn programmi annwali għal programmi multiannwali tiżgura kisba aktar effiċjenti u effettiva ta’ l-għanijiet ta’ dawn il-programmi.5.1.2 Modifika tal-lista tal-mardiet u ż-żoonożi li jistgħu jibbenifikaw għal kontribuzzjoni għall-qerda tagħhomIt-tnaqqis tal-lista tal-mardiet ta’ l-annimali u ż-żoonożi eliġibbli għall-kofinanzjament jistgħu jżidu l-effiċjenza u l-effettività tal-programmi ta’ qerda, kontroll u monitoraġġ.5.1.3 sistema veterinarja kkompjuterizzata integrataKontribuzzjoni finanzjarja għall-introduzzjoni, l-iżvilupp, il-ġestjoni, u ż-żamma ta’ sistema veterinarja kkompjuterizzata integrata għall-kummerċ u l-importazzjoni ta’ annimali ħajjin u prodotti li ġejjin mill-annimali se jiggarantixxu l-ġestjoni proprja tagħhom.5.1.4 il-ġbir u t-tqassim ta’ l-informazzjoniL-armonizzazzjoni tar-rekwiżiti marbuta mas-saħħa ta’ l-annimali, il-benessri ta’ l-annimali u s-sikurezza ta’ l-ikel se tintlaħaq aħjar bil-ħolqien ta' database.5.2 Il-valur miżjud ta’ l-involviment tal-Komunità u l-koerenza tal-proposta ma’ l-istrumenti finanzjarji l-oħra u s-sinerġija possibbli5.2.1 Programmi multiannwali ta’ qerdaIl-bidla minn programmi annwali għal programmi multiannwali tipprevedi ġestjoni aħjar sabiex l-għanijiet tal-programm tal-qerda jisru aktar ċari u jkunu jistgħu jiġu vverifikati aħjar u sabiex jiġi żgurat użu aktar effettiv tal-krediti.5.2.2 Modifika tal-lista tal-mardiet u ż-żoonożi li jistgħu jibbenifikaw minn kontribuzzjoni għall-qerda tagħhomLista iqsar ta’ mardiet se tikkontribwixxi għal prijoritizzazzjoni aħjar u użu aktar effiċjenti tal-krediti disponibbli.5.2.3 sistema veterinarja kkompjuterizzata integrataL-iżvilupp ta’ sistema veterinarja kompjuterizzata integrata trid tkun akkumpanjata minn ġestjoni xierqa u appoġġ kontinwu jekk se tkun siewja għas-snin li ġejjin.5.2.4 il-ġbir u t-tqassim ta’ l-informazzjoniIl-ġbir u t-tqassim ta’ l-informazzjoni dwar is-saħħa ta’ l-annimali, il-benessri ta’ l-annimali u s-sikurezza ta’ l-ikel se jikkontribwixxu għall-kisba ta’ l-armonizzazzjoni tar-rekwiżiti marbuta mas-saħħa ta’ l-annimali u t-tisħiħ tal-politika ta’ l-informazzjoni dwar is-saħħa ta’ l-annimali.5.3 L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ABMGħan 1: l-introduzzjoni tal-possibbiltà li jiġu ffinanzjati dawn il-programmi fuq bażi multi-annwaliGħan 2: modifika tal-lista tal-mardiet li jistgħu jiksbu kontribut finanzjarju għall-qerda jew għas- sorveljanzaGħan 3: hosting, żamma u appoġġ ta’ proċeduri veterinarji kkompjuterizzati ddedikati għall-kummerċ.Għan 4: estensjoni tad-dispożizzjonijiet dwar il-politika ta’ l-informazzjoni.HUWA BISS IT-TWETTIQ TA’ L-GĦANIJIET 3 U 4 LI JWASSAL GĦAL SPIŻA DIRETTA ADDIZZJONALI GĦALL-BAĠIT TA’ L-UE.5.4 Metodu ta’ l-Implimentazzjoni (indikattiv)Hawn taħt uri l-metodu(i) magħżul/a għall-implimentazzjoni ta’ l-azzjoni.X Ġestjoni Ċentralizzatax Direttament mill-Kummissjoniٱ Indirettament permezz ta' delega lil:ٱ Aġenziji Eżekuttiviٱ Korpi mwaqqfa mill-Komunitajiet hekk kif jissemma fl-Art. 185 tar-Regolament Finanzjarjuٱ Korp/i nazzjonali tas-settur pubbliku/korpi b'missjoni ta' servizz pubblikuٱ Ġestjoni konġunta jew deċentralizzataٱ Ma' l-Istati Membriٱ Ma’ Pajjiżi Terziٱ Ġestjoni konġunta ma’ organizzazzjonijiet internazzjonali (speċifika liema)Kummenti rilevanti:6. MONITORAĠĠ U EVALWAZZJONI6.1 Sistema ta’ monitoraġġDiġà f’dan l-istadju, il-Kummissjoni għandha l-għodda bażiċi biex tissorvelja, bħall-Kumitat Permanenti għall-Katina Alimentari u s-Saħħa ta’ l-Annimali, l-Uffiċjali Veterinarji Ewlenin u n-netwerk tal-laboratorji ta' referenza tal-Komunità.6.2 L-evalwazzjoni6.2.1 Evalwazzjoni ex-ante u miżuri meħuda wara evalwazzjoni intermedjarja/ex-post (tagħlimiet miksuba permezz ta’ esperjenzi simili fl-imgħoddi)L-approċċ multiannwali propost għall-qerda tal-mardiet u ż-żoonożi ġie diskuss ma’ l-Istati Membri f’bosta gruppi ta’ ħidma u partikolarment fil-laqgħa ta’ l-Uffiċjali Veterinarji Ewlenin tat-22 ta’ Settembru 2004.Il-monitoraġġ tal-moviment ta’ l-annimali ħajjin fi ħdan l-UE u ta’ l-importazzjonijiet fl-UE ġew rakkomandati mill-Parlament Ewropew bħala tweġiba għal rapport mill-Qorti ta’ l-Awdituri.6.2.2 It-termini u l-frekwenza ta’ l-evalwazzjoni fil-ġejjieniKif imsemmi fuq, il-Kummissjoni għandha, għad-dispożizzjoni tagħha għodda bħall-Kumitat Permanenti għall-Katina Alimentari u s-Saħħa ta’ l-Annimali, l-Uffiċjali Veterinarji Ewlenin u n-netwerk tal-laboratorji ta' referenza tal-Komunità biex tevalwa f’kull ħin l-azzjonijiet differenti koperti mid-Deċiżjoni tal-Kunsill 90/424/KEE.7. MIŻURI KONTRA L-FRODIL-Artikoli 7 u 8 tar-Regolament tal-Kunsill KE/1258/1999 dwar il-finanzjament tal-politika agrikola komuni japplika għan-nefqa kollha koperta mid-Deċiżjoni tal-Kunsill 90/424/KEE. Għalhekk, it-transazzjonijiet koperti minn din id-Deċiżjoni jistgħu jiġu ppreżentati għall-verifika ex-post.8. ID-DETTALJI TAR-RIŻORSI8.1 L-għanijiet tal-proposta f’termini ta’ l-ispiża finanzjarja tagħhomApproprjazzjonijiet għall-impenji f’miljuni ta’ EUR (sat-tielet punt deċimali)Sena n | Sena n+1 | Sena n+2 | Sena n+3 | Sena n+4 | Sena n+5 |Uffiċjali jew aġenti tempo-ranji[16] (17 01 01) | A*/AD | 5 | 5 | 5 | 5 | 5 | 5 |B*, C*/AST |Persunal iffinanzjat[17] mill-Artikolu 17 01 02 |Staff ieħor[18] iffinanzjat taħt l-Artikolu 17 01 04/05 |TOTAL | 5 | 5 | 5 | 5 | 5 | 5 |8.2.2 Id-deskrizzjonijiet tal-kompiti li joriġinaw mill-azzjoniEżaminazzjoni tar-rapporti tekniċi u finanzjarji, it-tħejjija ta’ l-impenji u l-ordnijiet għall-ħlasijiet8.2.3 Is-sorsi tar-riżorsi umani (statutorja)(Meta aktar minn sors wieħed hu ddikjarat, jekk jogħġbok indika n-numru ta’ karigi li joriġinaw minn kull wieħed mis-sorsi)x Karigi attwalment allokati lill-ġestjoni tal-programm li għandhom jinbidlu jew jiġu estiżi( Karigi allokati minn qabel fi ħdan l-eżerċizzju APS/PDB għas-sena n( Karigi li għandhom jintalbu fil-proċedura APS/PDB li jmiss( Karigi li għandhom jiġu organizzati mill-ġdid permezz tar-riżorsi eżistenti fi ħdan is-servizz ta’ tmexxija (rijallokazzjoni interna)( Karigi meħtieġa għas-sena n għalkemm mhumiex previsti fl eżerċizzju APS/PDB għas-sena kkonċernata8.2.4 Nefqa amministrattiva oħra li hija inkluża fl-ammont ta’ referenza (XX 01 04/05 – In-nefqa fuq il-ġestjoni amministrattiva) – –Miljuni ta’ EUR (sat-tielet punt deċimali)Il-linja tal-baġit (in-numru u l-intestatura) | Sena n | Sena n+1 | Sena n+2 | Sena n+3 | Sena n+4 | Sena n+5u wara | TOTAL |Għajnuna teknika u amministrattiva oħra |intra muros |extra muros |It-total ta’ l-għajnuna teknika u amministrattiva |8.2.5 L-ispiża finanzjarja tar-riżorsi umani u l-ispejjeż assoċjati li mhumiex inklużi fl-ammont ta’ referenzaMiljuni ta’ EUR (sat-tielet punt deċimali)It-tip ta’ riżorsi umani | Sena n | Sena n+1 | Sena n+2 | Sena n+3 | Sena n+4 | Sena n+5u wara |Uffiċjali u aġenti temporanji (17 01 01) | 0,108 | 0,108 | 0,108 | 0,108 | 0,108 | 0,108 |Staff iffinanzjat mill-Art 17 01 02 (awżiljaru, END, staff bil-kuntratt, eċċ.) (speċifika l-linja baġitarja) |L-ispiża totali tar-Riżorsi umani u l-ispejjeż assoċjati (li MHUMIEX fl-ammont ta’ referenza) | 0,108 | 0,108 | 0,108 | 0,108 | 0,108 | 0,108 |Kalkulazzjoni– L-uffiċjali u l- aġenti temporanji – –Għandha ssir referenza għall-Punt 8.2.1, jekk applikabbli – –Kalkolu: -Persunal iffinanzjat taħt l-Artikolu 17 01 02 – –Għandha ssir referenza għall-Punt 8.2.1, jekk applikabbli – –8.2.6 Nefqa amministrattiva oħra li mhix inkluża fl-ammont ta’ referenza – –Miljuni ta’ EUR (sat-tielet punt deċimali) – –Sena n | Sena n+1 | Sena n+2 | Sena n+3 | Sena n+4 | Sena n+5u wara | TOTAL |17 01 02 11 01 - Missjonijiet |17 01 02 11 02 - Laqgħat u Konferenzi |17 01 02 11 03 - Kumitati[20] |17 01 02 11 04 - Studji u konsultazzjonijiet |17 01 02 11 05 – Sistemi ta’ informazzjoni |2. Total ta’ Spejjeż Oħra ta’ Tmexxija (17 01 02 11) |3. Spejjeż oħra ta’ natura amministrattiva (speċifika billi tindika l-linja tal-baġit) |Nefqa Amministrattiva totali, ħlief tar-riżorsi umani u l-ispejjeż assoċjati (li MHUMIEX inklużi fl-ammont ta’ referenza) | 0 | 0 | 0 | 0 | 0 | 0 | 0 |Kalkolu– Nefqa amministrattiva oħra li mhix inkluża fl-ammont ta’ referenza. [1] ĠU L 224, 18.8.1990, p. 19; Deċiżjoni kif emendata l-aħħar bid-Deċiżjoni 2006/53/KE (ĠU L 29, 2.2.2006, p. 37).[2] KOM(1999) 719 finali.[3] KOM(1999) 719 finali.[4] ĠU C 85, 23.3.2000, p. 1.[5] ĠU L 309, 6.10.2004, p. 26.[6] ĠU L 347, 12.12.1990, p. 27. Deċiżjoni kif emendata bid-Deċiżjoni 92/65/KEE (ĠU L 268, 14.9.1992, p. 54).[7] ĠU C [...], [...], p. [...].[8] ĠU C [...], [...], p. [...].[9] ĠU C [...], [...], p. [...].[10] ĠU L 224, 18.8.1990, p. 19. Deċiżjoni kif emendata l-aħħar bid-Deċiżjoni 2006/53/KE (ĠU L 29, 2.2.2006, p. 37).[11] KOM(1999) 719 finali.[12] ĠU L 347, 12.12.1990, p. 27. Deċiżjoni kif emendata bid-Deċiżjoni 92/65/KEE (ĠU L 268, 14.9.1992, p. 54).[13] ĠU L 94, 31.3.2004, p. 63. Deċiżjoni kif emendata bid-Deċiżjoni 2005/123/KE (ĠU L 39, 11.2.2005, p. 53).[14] ĠU L 165, 30.4.2004, p. 1; verżjoni kkoreġuta fil-ĠU L 191, 28.5.2004, p. 1.[15] ĠU L 248, 16.9.2002, p. 1.[16] Spiża li MHIX koperta mill-ammont ta' referenza.[17] Spiża li MHIX koperta mill-ammont ta' referenza.[18] Spiża li hija inkluża fl-ammont ta' referenza.[19] Għandha ssir riferenza għad-dikjarazzjoni finanzjarja leġiżlattiva speċifika għall-Aġenzija(i) Eżekuttiva(i) kkonċernata(i).[20] Speċifika t-tip ta' kumitat u l-grupp li għalih jappartjeni.